  Анжелика Тихонова корреспондент «Удмуртия» издательство «Секреты удмуртских мастеров» книга поттӥз. Со сярысь ужъюртлэн «ВКонтакте» мерлыко вотэсысь бамаз ивортэмын. Книгапоттоннилэн валтӥсь редакторез Георгий Грязев кивалтэм улсын книга бордын 3 ар ужазы.  Со книгапоттоннилэн эшлыко коллективезлэн быдӟым ужез: дизайнерлэн но, туспуктӥсьёслэн но, озьы ик трос юрттӥськисьёслэн, визь-кенеш сётӥсьёслэн, эшъёсмылэн он ужъюлтошъёсмылэн. «Удмуртия» книгапоттонни «Секреты удмуртских мастеров» книгалэн бамъёсыз 6 фото Бадӟым форматъем, туспуктэмъёсын тырмытэм книга лыдӟисьёсты удмуртъёслэн – Урал азьысь тужгес вашкала финн-угор калыклэн – паймымон киуж дуннеенызы тодматэ. Книгая удмурт кибашлыослэсь XIX даурысен XXI даур кутскытозь азинскон сюрессэс чакланы луэ. Тросэз ужъёс Удмуртиысь Кузебай Герд нимо йӧскалык музейлэн, Суредан устолыкъя элькун музейлэн, Чеберлыко киужъёсъя йӧскалык центрлэн фондъёсазы утисько. Книгаын нимаз эскеремын уйпал, лымшор удмуртъёслэн, бесерманъёслэн кибашлы устолыкъёссы. Куинетӥ люкетаз киужен вырон удыслэн туала югдурез, тодмо кибашлыос сярысь верамын. Та выллем издание книгапоттонниын 30 ар пала талэсь азьло потӥз вал Тодэ вайытом, 2019-тӥ ар пумын издательство удмурт калык пӧраськонлы сӥзем «Удмуртская народная кухня» книга поттӥз. Тегъёс: Лулчеберет Ижкар Удмуртия книгаос кибашлыос киуж книгапоттонни 100ар  